
ПРОГРАМА ЗА РАЗВИТИЕ НА СЕЛСКИТЕ РАЙОНИ

Здравейте. Моля за разяснение по следния въпрос: Интересуваме се дали по тази процедура е допустимо закупуването на пътностроителна техника, като багери, валяци, булдозери, колесни багери, комбинирани багери и/или булдозери. Изброените машини не са транспортни средства и попадат в категорията на оборудване, което се използва за строителни дейности. Може ли изброената техника да се причисли към разходи по т. 2. Закупуване, включително чрез лизинг на нови машини и оборудване до пазарната стойност на активите?
	  Съгласно Допълнителните условия към Раздел 13 Дейности, допустими за финансиране от Условията за кандидатстване по мярка 6.4 - Не се предоставя финансова помощ по проект за закупуване на транспортни, включително превозни средства.
     Съгладно §. 6, т.10 от Допълнителните разпоредби на Закона за движение по пътищата "Пътно превозно средство" е съоръжение, придвижвано по пътя на колела и използвано за превозване на хора и/или товари. 
     В тази връзка закупуването на пътностроителна техника, като багери, валяци, булдозери, колесни багери, комбинирани багери и/или булдозери не попада в обхвата на  транспортни средства, включително превозни средства и закупуването на пътностроителна техника, като багери, валяци, булдозери, колесни багери, комбинирани багери и/или булдозери е допустимо по мярка 6.4 от СВОМР на МИГ Сливница – Драгоман.
       Изброената техника може да се причисли към разходите по т. 2. Закупуване, включително чрез лизинг на нови машини и оборудване до пазарната стойност на активите.

